Edastan ühe ürituse info, mis tõotab huvi pakkuda paljudele tehnoloogia, infoühiskonna, Eesti arengu ja meedia huvilistele. Nimelt toimub 22. jaanuaril Tallinnas e-Eesti ja infoühiskonna konverents 2008   ning kõik soovijad on oodatud osalema.    Oma ettekande teeb ka rahvusvahelise ITU peasekretär.    Kes saab ja tahab, levitage seda infot ka oma blogides ja mailing listides.    Ametlik kutse tekst ka siia:    Majandus-ja Kommunikatsiooniministeeriumi ja e-Riigi Akadeemia koostööna korraldame 22. jaanuaril Sokos Hotell Viru konverentsikeskuses infoühiskonna konverentsi, mille sihtrühmaks on ettevõtjad, juhid, poliitikud ja otsustajad.    Kui eelmisel aastal anti ülevaade üldisest infoühiskonna arengust  (e-riik arengus ning e-teenused kõigile), siis seekord vaatame tulevikku ja kuulame erinevate ekspertide visioone infoühiskonna saatuse kohta aastaks 2018.    Tervituskõne ja lõppkokkuvõtte teeb majandus- ja kommunikatsiooniminister Juhan Parts. Konverentsile on kutsutud ka mainekas välisesineja, hr. Hamadoun Touré (Secretary General, ITU (International Telecommunication Union)), kes vaatab tulevikku rahvusvahelisel tasandil.    Lisaks lühiettekannetele selliste tuntud inimeste poolt  nagu Marju Lauristin (Kodanike osalus poliitikas 2018), Igor Rõtov (äri ja ettevõtlus 2018), Raul Rebane (e-riik: kas müüt või tegelikkus?), Merik Meriste (proaktiivsed tehnoloogiad) ja Pille Pruulmann-Vengerfeldt (sotsiaalne vaade - inimene aastal 2018), oleme kutsunud paneeli erinevad Eesti ettevõtjad, poliitikud ja visionärid, kes Ainar Ruussaare modereerimisel pakuvad välja oma ideed tulevikuks.    Täpse konverentsi ajakava leiate aadressilt  http://www.riso.ee/et/koordineerimine/yritused/konverents_2008. Osalejatel palume ennast kindlasti eelnevalt registreerida.  Konverents on tasuta.